Udubule isoka likankosikazi, wazibulala | News24Udubule isoka likankosikazi, wazibulalaPretoria – Indoda ebingasahlali nonkosikazi wayo, iqonde emzini omusha kankosikazi, yafike yamlinda ngaphandle amahora angu-12, ngemuva kwalokho yadubula isoka elisha likankosakazi ngaphambi kokuba izidubule nayo.INetwerk24 ibika ukuthi ngoLwesibili uLeon Lourens, 47, uzibulele ngesibhamu sohlobo lwe-38 ngemuva kokudubula isoka likankosikazi wakhe.Funda nalolu daba: Umama nendodana kwelokubulala ubaba.Isoka likankosikazi wakhe, uDon Nolan, lidutshulwe amahlandla amahlanu esifubeni, kanti lisesimesi esibucayi esibhedlela.Unkosikazi wakhe, uHelena, wephuke umunwe ngesikhathi ezama ukukhiphela ngaphandle umyeni wakhe emzini wakhe omusha oseCenturion.Lezi zithandani kuthiwa bezisezinhlelweni zokwehlukanisa.Century City 12:50 PM
